Jenna Ortega

Jenna Marie Ortega (s. 27. syyskuuta 2002 Rancho Mirage, Kalifornia) on yhdysvaltalainen näyttelijä.  Kauhurooliensa myötä Ortegaa on alettu pitää yhtenä nykypäivän ”scream queeneistä”. Ortega tunnetaan myös julkisuuskuvastaan ja punaisen maton tyyleistään.

Ortega aloitti uransa lapsinäyttelijänä elokuvissa Iron Man 3 (2013), Insidious: Chapter 2 (2013) ja The Little Rascals Save the Day (2014). Hän sai enemmän huomiota näyteltyään romanttisessa draamakomediasarjassa Jane the Virgin (2014–2019) ja teki myöhemmin läpimurtonsa Disney Channelin komediasarjassa Stuck in the Middle (2016–2018). Sittemmin hän on näytellyt muun muassa elokuvissa The Babysitter: Killer Queen (2020), Yes Day (2021), The Fallout (2021), Scream (2022), Studio 666 (2022), X (2022), Scream VI (2023), Miller’s Girl (2024) ja Beetlejuice Beetlejuice (2024) sekä televisiosarjoissa Avalorin Elena (2016–2020), You (2019) ja Jurassic World: Liitukauden leiri (2020–2022). Hän oli parhaan naispääosan Golden Globe -ehdokkaana roolistaan Wednesday Addamsina Netflixin kauhukomediasarjassa Wednesday (2022–).

 Nuoruus 
Ortega syntyi Coachella Valleyssa Kaliforniassa kuusilapsisen perheen neljäntenä lapsena. Hänen isänsä Edward Ortega on meksikolaistaustainen liikemies ja äitinsä Natalie Ortega on sairaanhoitaja, jolla on meksikolaiset ja puertoricolaiset juuret. Vanhemmat tukivat Ortegan näyttelijänuraa, vaikka hän kohtasi uransa alkuvaiheessa vastoinkäymisiä. Hän on kertonut tulleensa usein hylätyksi roolituksissa, koska hänellä ei katsottu olevan ”oikeanlaista ulkonäköä”. 

 Ura 
Ortega teki näyttelijädebyyttinsä vuonna 2012 pienessä roolissa televisiosarjassa Rob sekä vierailulla rikossarjassa C.S.I. New York. Ensimmäinen elokuvarooli oli menestyselokuvassa Iron Man 3 (2013), jossa hän esitti Yhdysvaltain varapresidentin tytärtä. Tämän jälkeen hän sai toistuvan roolin sarjassa Jane the Virgin (2014–2019), jossa hän näytteli nimihenkilön nuorempaa versiota. Seuraavina vuosina Ortega esiintyi elokuvissa The Little Rascals Save the Day (2014) ja After Words (2015) sekä Netflix-sarjassa Riku Rikas (2015).

Ortegan läpimurtorooli oli Harley Diaz Disney-sarjassa Stuck in the Middle. Hän esitti seitsemänlapsisen perheen keskimmäistä lasta, joka keksii erilaisia laitteita selviytyäkseen arjesta suurperheessä. Samoihin aikoihin hän ääninäytteli prinsessa Isabellia animaatiosarjassa Avalorin Elena (2016–2020). Laajempaa huomiota Ortega sai näytellessään Ellie Alvesia Netflixin sarjan You (2019) toisella tuotantokaudella. Tämän jälkeen hän esiintyi useissa kauhuelokuvissa, kuten The Babysitter: Killer Queen (2020), Scream (2022), Studio 666 (2022), X (2022), Scream VI (2023). Roolistaan Tara Carpenterina elokuvassa Scream hän voitti MTV Movie & TV Awards -gaalassa palkinnon pelottavimmasta suorituksesta vuonna 2022.

Kauhuelokuvien ohella Ortega on esiintynyt myös kevyemmissä tuotannoissa, kuten perhekomediassa Yes Day (2021). Hän sai kiitosta roolistaan elokuvassa The Fallout (2021), jossa hän esitti kouluampumisesta selviytynyttä oppilasta. Vuonna 2021 Ortega julkaisi kirjan It’s All Love: Reflections for Your Heart & Soul, jossa hän käsittelee muun muassa masennusta, rakkautta sekä kokemuksiaan latinalaisamerikkalaisena näyttelijänä Hollywoodissa.

Vuonna 2022 Ortega sai pääroolin Netflixin sarjassa Wednesday, jonka tuottajana toimi Tim Burton. Sarjassa hän esittää Wednesday Addamsia, hahmoa joka perustuu The Addams Family -sarjakuvaan. Tarinassa Wednesday aloittaa opinnot Nevermore Academyssa kehittääkseen yliluonnollisia kykyjään. Ortega voitti roolistaan Critics’ Choice Super Awards -palkinnon ja sai parhaan naispääosan Golden Globe -ehdokkuuden. Menestys jatkui elokuvalla Beetlejuice Beetlejuice (2024), joka on jatko-osa vuoden 1988 elokuvalle Beetlejuice. Tim Burtonin ohjaamassa elokuvassa leski palaa teini-ikäisen tyttärensä kanssa lapsuudenkotiinsa, jossa he kohtaavat häiritsevän kummituksen.

 Yksityiselämä 
Näyttelemisen lisäksi Ortega on ajanut muun muassa seksuaalivähemmistöjen ja syrjittyjen ihmisten oikeuksia. Hän oli pitkään vegaani, mutta nykyään hän on pescovegetaristi. Ortega on kertonut sairastavansa pakko-oireista häiriötä. 
pienoiskuva|Jenna Ortega Venetsian elokuvajuhlilla vuonna 2024.

 Filmografia 
Elokuvat Vuosi Nimi Rooli 2013  Iron Man 3  varapresidentin tytär  Insidious: Chapter 2  Annie 2014  The Little Rascals Save the Day  Mary Ann 2015  After Words  Anna Chapa 2016  Elena ja Avalorin salaisuus (Elena and the Secret of Avalor)  prinsessa Isabel (äänirooli) 2018  Saving Flora  Dawn 2019  Wyrm  Suzie 2020  The Babysitter: Killer Queen  Phoebe Atwell 2021  Yes Day  Katie Torres The Fallout  Vada Cavell 2022  Scream  Tara Carpenter Studio 666  Skye Willow X  Lorraine American Carnage  Camila 2023  Scream VI  Tara Carpenter Finestkind  Mabel 2024  Miller’s Girl  Cairo Sweet Beetlejuice Beetlejuice  Astrid Deetz Winter Spring Summer or Fall  Remy Aguilar 2025  Death of a Unicorn  Ridley Kintner Hurry Up Tomorrow  Anima 2026  The Gallerist  Kiki The Great Beyond  TBA Klara and the Sun  Klara
Televisiosarjat Vuosi Nimi Rooli Jaksot 2012  Rob  tyttö  ”The Baby Bug” C.S.I. New York  Aimee Moore  ”Speechless” 2013  Päivien viemää (Days of Our Lives)  Hayley  ”12149” 2014  Rake  Zoe Leon  7 jaksoa AwesomenessTV  Lily  ”DIY Super Villain” OMG!  prinsessa Sleigha (äänirooli)  ”Derp Vader vs Princess Sleigha” 2014–2015  Know It All Nina  Nina  11 jaksoa 2014–2019  Jane the Virgin  Jane Villanueva nuorena  30 jaksoa 2015  Riku Rikas (Richie Rich)  Darcy  21 jaksoa 2016–2018  Stuck in the Middle  Harley Diaz  57 jaksoa 2016–2020  Avalorin Elena (Elena of Avalor)  prinsessa Isabel (äänirooli)  39 jaksoa 2018  Bizaardvark  Izzy  ”The BFF (Before Frankie Friend)” 2019–  Big City Greens  Gabriella Espinosa (äänirooli)  6 jaksoa 2019  You  Ellie Alves  10 jaksoa 2020  Home Movie: The Princess Bride  prinsessa Buttercup  ”Chapter Six: The Fire Swamp” 2020–2022  Jurassic World: Liitukauden leiri (Jurassic World Camp Cretaceous)  Brooklynn (äänirooli)  36 jaksoa 2022–  Wednesday  Wednesday Addams / Goody Addams  16 jaksoa 2023  Saturday Night Live  itsenään  ”Jenna Ortega / The 1975”
Musiikkivideot Vuosi Nimi Artisti 2017  ”Chapstick”  Jacob Sartorius 2024  ”Taste”  Sabrina Carpenter 2025  ”Drive”  The Weeknd

 Lähteet 

 Aiheesta muualla 





Luokka:Yhdysvaltalaiset näyttelijät
Luokka:Amerikanmeksikolaiset
Luokka:Vuonna 2002 syntyneet
Luokka:Elävät henkilöt